stanford-oval/wikipedia huggingface dataset:
אריק רודיך

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  22 בינואר 1954 חולון, ישראל 
 פטירה:  5 בפברואר 2019 (בגיל 65) יפו, ישראל 
 מוקד פעילות:  ישראל
 תקופת הפעילות:  1970–2019 (כ־49 שנים)
 כלי נגינה:  פסנתר, קלידים, סינתיסייזר
 בן או בת זוג:  לאה לופטין (1980–2002) 
 פרופיל ב-IMDb
 
אריק רוּדיך (22 בינואר 1954 – 5 בפברואר 2019, ל' בשבט תשע"ט) היה מוזיקאי ישראלי. החל את דרכו המקצועית בתחילת שנות ה-70, ובמהלך הקריירה שלו הוציא מספר אלבומים, בהם יצירות אישיות בעיקר בתחום המוזיקה האלקטרונית. בנוסף, יצר כמלחין, כמעבד מוזיקלי, כמפיק וכנגן פסנתר, קלידים וסינתיסייזר.
רודיך זכה פעמיים בפרס האוסקר הישראלי.
ביוגרפיה

רודיך נולד וגדל בחולון, בן להורים ניצולי שואה, טובה ואבא רודיך. אביו, נגן כינור, היה מורה לגיטרה ולכינור. בגיל שש החל לנגן על פסנתר, ובהמשך שר גם במקהלת צדיקוב. בשנות ה-70 עשה את שירותו הצבאי בלהקת הנח"ל כפסנתרן, ואף השתתף לצד יהודה עדר, מיקי קם, איתן גדרון ואסתר שמיר בתוכנית "סיפורה של להקה" (תוכנית 24). לאחר שחרורו למד הרמוניה וקומפוזיציה, בין השאר ב"ניו יורק ארט סקול אוף סוסייטי" בארצות הברית. שם גם נחשף למוזיקה שחורה ולסגנון הפאנק של אמנים כדוגמת סטילי דן ואדמה רוח ואש, שהשפיעו עליו בעבודותיו בתחילת הדרך.
ביוגרפיה > פרסים

זכה פעמיים בפרס האוסקר הישראלי:
בשנת 1983 על הפסקול שהלחין לסרט "נגוע" אותו ביים עמוס גוטמן
בשנת 1988 על הפסקול שהלחין לסרט "בצילו של הלם קרב" של יואל שרון (בשנה זו שם הפרס היה "מנורת הכסף").
ביוגרפיה > חיים אישיים

רודיך היה נשוי פעמיים ונולדו לו חמישה ילדים.
היה נשוי לזמרת לאה לופטין, במשך 22 שנים. לשניים נולדו בת ובן.
לאחר הפרידה חי בזוגיות עם דלית כהנא ונולד להם בת אחת.
מאשתו השנייה, נעמי, נולדו לו שני ילדים.
בנו הבכור, יובל, נפטר ב-2012, בגיל 24, ממחלת הסרטן.
רודיך נפטר ב-5 בפברואר 2019 מדום לב, בביתו שביפו בגיל 65, ונטמן בבית העלמין בקיבוץ אפיקים (לאה לופטין היא ילידת הקיבוץ), ליד בנו.
דיסקוגרפיה

סטאללה (הד ארצי, 1981)
גיל האהבה (ישראדיסק, 1985)
מנטרה (1987)
טייפון (הד ארצי, 1993)
שמע ישראל (1997)
הערות שוליים

↑  מידע מאתר geni.com
↑   אבא רודיך זצ"ל ובנו אריק רודיך בהופעה, סרטון  באתר יוטיוב
↑  "סיפורה של להקה", באתר שרים במדים
↑  הביטלס הם התנ"ך שלי, מעריב, 26 באוקטובר 1978
↑   ביוגרפיה של אריק רודיך, בארכיון האינטרנט (מאתר MOOMA - המוזיקה של ישראל)
↑  ישבתי על הפנדר, באתר פזמונט
↑  עליזה ולך, נואייבה סטוק, דבר, 29 בספטמבר 1977
↑   מתי כספי ויהודית רביץ - חגיגה בנואיבה, סרטון  באתר יוטיוב
↑  מוזיקה מקורית לדיזנגוף 99, מעריב, 3 במאי 1979
↑  יואב קוטנר, תקליטים ישראליים | "דיזנגוף 99", "דיסקו דיזנגוף 99", מעריב, 21 ביוני 1979
↑  סמדר שיר, מאחורי הקלעים של הפסטיוואל, מעריב, 3 באפריל 1980
↑  יוסי חרסונסקי, עוד חוזר הניגון, מעריב, 23 בפברואר 1984
↑  יורם טהרלב, אריק רודיך – גיל האהבה (1985), באתר סטריאו ומונו
↑  שרון מולדבי, רודיך: "עברתי את הגיל להיות אליל", חדשות, 16 באפריל 1987
↑  אריק רודיך – מנטרה (1987), באתר סטריאו ומונו
↑  המנטרה של אריק רודיך, מעריב, 17 באפריל 1987
↑  טוב שבאתם, באתר פזמונט
↑  אריק רודיך – טייפון (1993), באתר סטריאו ומונו
↑   אריק רודיך אבינו מלכנו, סרטון  באתר יוטיוב
↑  אריק רודיך – שמע ישראל (1997), באתר סטריאו ומונו
↑  קלטת שירי ההצגה ביוטיוב
↑  עמוד ההצגה באתר "הבמה"
↑  בועז כהן, איך הפכה חולון ליצרנית המוזיקאים של ישראל?, באתר nrg‏, 27 במרץ 2010
↑  תימורה לסינגר, כולם יצאו מחולון, באתר ynet, 4 באפריל 2010
↑  "מעט אור דוחה הרבה חושך" בגרסת יעקב זינגבוים, באתר PR Center
↑  אמיר פלג, "מנורת הכסף" למצטייני הקולנוע הישראלי, חדשות, 19 בספטמבר 1988
↑  לאה לופטין, זמרת, ובעלה אריק דודיך, מוסיקאי, מצפים בעוד חודש ללידת ילדם השני, "העולם הזה", גיליון 2645 מ-11 במאי 1988, עמוד 13
↑  איה חיות, המוזיקאי אריק רודיך מת בגיל 65, באתר הארץ, 5 בפברואר 2019
↑  המוזיקאי הישראלי אריק רודיך הלך לעולמו בגיל 65, באתר וואלה, 5 בפברואר 2019
| --- | --- |
בקרת זהויות :  NLI: 987007304598805171  BnF: cb14465084q (data)  GND: 1172108056  ISNI: 0000 0000 6916 4880  MusicBrainz: def38cde-4b77-4450-8a70-ba490ee22715  VIAF: 97450831   WorldCat (עם VIAF): 97450831
עינן כהן

| --- | --- |

עינן כהן, ציור בטבע. 1980
 לידה:  29 ביוני 1933 זאגרב, ממלכת יוגוסלביה 
 פטירה:  5 בינואר 2014 (בגיל 80) תל אביב-יפו, ישראל 
 שם לידה:  Leo Kohn 
 תחום יצירה:  ציור, פיסול 
 www.einancohen.com
 
עינן כהן (29 ביוני 1933 - 5 בינואר 2014) היה צייר, פסל ואמן אנימציה ישראלי.
תערוכות יחיד

1958 גלריה כץ, תל אביב
1962 בוגוטה, קולומביה
1968 גלריה טרקלין, חיפה
1969 גלריה מבט, תל אביב
1969 מעגל האומנות של רוטרדם (הול'), רוטרדם, הולנד
1970 גלריה הצריף, באר-שבע
1983 גלריה Makkom, אמסטרדם, הולנד
1985 גלריה West-Einde, האג, הולנד
1987 גלריה שרה לוי, תל אביב
1989 גלריה אפרת, תל אביב
1990 מוזיאון בית לוחמי הגטאות
1993 גלריה שרה לוי, תל אביב
1994 "נופים" הגלריה העירונית לאמנות על שם סמילנסקי, רחובות
1995 הספרייה, תל אביב
1998 "נופי התודעה" בנייני האומה, ירושלים
2003-2001 אמנות לעם, תערוכה נודדת
2002 גלריה Klarisa, דוברובניק, קרואטיה
2002 אולם הקונגרס, פורטורוז', סלובניה
2003 גלריה Frans Presern, ליובליאנה, סלובניה
2003 גלריה מוניציפלית, פראג, צ'כיה
2003 גלריה הוראס ריכטר, יפו
2005 מוזיאון עירוני, הלמונד, הולנד
2013 גלריה גרשטיין, תל אביב
2016 בית האמנים, תל אביב
תערוכות יחיד > תערוכות קבוצתיות

1971 Caen Biennale, צרפת
1974 "Beeldje per Beeldje", סרטי אנימציה, מוזיאון סטדלק, אמסטרדם
1977 "Manners of Drawings", מוזיאון Fodor, אמסטרדם, הולנד
1980 De Vaart Nederlandse Animators, הילברסום, הולנד
1982 Phillips-Duphar, ווייספּ (אנ'), הולנד
1984 "אמן בוחר אמן", גלריה רדיוס, תל אביב
1986 "אמני עג'מי", גלריה ½ 13, יפו
1987 "אמני ישראל", מוזיאון לאמנות, בת-ים
1987 "אמנות ישראלית", גלריה עטרה, מונטריאול
1988 גלריה אפרת, תל אביב
1988 "נוף ונופיות", הגלריה העירונית לאמנות על שם סמילנסקי, רחובות, אמנות לעם
1989 "שחור-לבן", מוזיאון לאמנות, בת-ים
1990 "מעבר לרישום", גלריה גבעון, תל אביב
1990 "אלף-בית בגימל", גלריה גימל, ירושלים
1990 "עבודות לא-רציניות של אמנים רציניים", בית האמנים, תל אביב
1990 "צורות רישום", גלריה לאמנות, יבנה
1990 "חלונות", תערוכה נודדת, אמנות לעם
1991 "13 אמנים", גליה גימל, ירושלים
1993 "רצ"ב קופסת גפרורים", תערוכה בינלאומית, גלריה לאמנות, יבנה
1993 אומנות מודרנית, מרכז מוזיאון-גלריה, זאגרב, קרואטיה
1994 "מטבח חם" 1, "מטבח חם" 2, גלריה שרה קונפורטי, יפו
1994 "INJERTS, Vision Pixtorica del Arte Israeli", ספרד, פורטוגל ודרום אמריקה, משרד החוץ בישראל
1995 “כה קרוב כה רחוק”, מוזיאון לאמנות בת-ים ואשדוד
1995 תערוכה לזכרו של אבי הורוביץ, מוזיאון בית לוחמי הגטאות
1995 "פורמט קטן", גלריה שרה לוי, תל אביב
1996 "בין אור וחושך", המשכן לאמנות על-שם חיים אתר, קבוץ עין-חרוד
1997 "הרהור מתמשך", גלריה לאמנות, בית יד לבנים, קריית טבעון
1998 "מעגלים", גלריה ארטא, תל אביב
2001 "חלונות", תערוכה נודדת, אמנות לעם
2006 "מסכות", גלריה גאבו, תל אביב
2007 "כיסאות מדברים", תערוכת חוצות, הגן הלאומי, רמת-גן
2008 גלריה הוראס ריכטר, יפו
2012 "על הקו", גלריה שטרן, תל אביב
הערות שוליים

↑  מרדכי גלדמן (עורך), עינן כהן: מקור האור, תל אביב: בית האמנים תל אביב, 2016
1 2 3  מרדכי גלדמן, עינן כהן: מקור האור, תל אביב: בית האמנים תל אביב, 2016
↑  , A Mountain Growing in Holland, Holland Herald 1973
1 2  רחל אנגל, ציורי עינן, מעריב 19.2.1969
1 2  חגי שגב, מן המופשט האקספרסיוניסטי ועד המופשט הסיני, תל אביב: גלריה גרשטיין, 2006
↑  מרדכי גלדמן, הר ומים, רחובות: הגלריה העירונית רחובות, 1994
↑  סורין הלר, נופים, תל אביב: אמנות לעם, 2001
↑  חגי שגב, עבודות בתלת-מימד, קטלוג הכל זורם, תל אביב, 2006
| --- | --- |
בקרת זהויות :  ICIA: 279799  NLI: 987007301461805171  ISNI: 0000 0000 6805 7434  LCCN: no2011012422  NSK: 000052910  RKD: 17553  ULAN: 500483252  VIAF: 97427818   WorldCat (עם VIAF): 97427818 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עינן כהן".
עינן כהן, שלולית, 2004, אקרילק על נייר לח
עינן כהן, בלי כותרת, 2006, דיו על נייר
עינן כהן, סחלב צהוב, 2006, עיסת נייר
עינן כהן, בלי כותרת, 1960, פלסטיק
ג'ון שניידר

| --- | --- |

שניידר, 2019
 לידה:  8 באפריל 1960 (בן 64) מאונט קיסקו, ניו יורק, ארצות הברית
 שם לידה:  Jonathan Richard Schneider 
 סוגה מועדפת:  אקשן
 מדינה:  ארצות הברית ארצות הברית
 תקופת הפעילות:  מ-1978
 עיסוק:  זמר קאנטרי • שחקן • במאי טלוויזיה • במאי קולנוע • מפיק עצמאי • תסריטאי
 מקום לימודים:  North Springs High School  Fox Lane High School 
 בן או בת זוג:  Tawny Little (1983–1986) 
 מספר צאצאים:  3 
 https://johnschneiderstudios.com/
 פרופיל ב-IMDb
 
ג'ון ריצ'רד שניידר (באנגלית: John Richard Schneider; נולד ב-8 באפריל 1960) הוא זמר ושחקן אמריקאי שהתפרסם בגיל 19 בתפקיד בו דיוק בסדרה הרפתקאות בהזארד. שניידר ביצע דואטים בודדים עם קתרין באך ששיחקה בתפקיד דייזי דיוק ועם טום וופאט ששיחק בתפקיד לוק דיוק. בשנת 1983 שניידר חזר לדבב את בו דיוק בסדרת האנימציה "הדיוק'ס (אנ')". בשנת 1997 חזר לשחק את בו דיוק בסרט הטלוויזיה "הדיוק'ס קורעים את האזרד: האיחוד!" (אנ') שאיחד את הדמויות ובשנת 2000 חזר לשחק את בו דיוק בסרט ההמשך "הדיוק'ס קורעים את האזרד: האזרד בהוליווד!" (אנ').
ביוגרפיה

שניידר נולד במאונט קיסקו (אנ'), וסטצ'סטר, ניו יורק להורים מרקע נוצרי וממוצא גרמני, ולמד בבית הספר התיכון "נורת' ספרינגס" (North Springs Charter School of Arts and Sciences) בסנדי ספרינגס, ג'ורג'יה.
ב-1982 ייסד את עמותת "Children's Miracle" (אנ') לגיוס תרומות עבור בתי חולים לילדים. ב-1995 ייסד את חברת ההפקה "FaithWorks Productions" להקלטות והפקות קטנות.
לקראת הבחירות לנשיאות ארצות הברית 2024, שניידר הביע תמיכה בדונלד טראמפ, ואף כתב עליו מספר שירים.
דיסקוגרפיה

שניידר מוציא אלבומי מוזיקה מאז שנת 1981.
| שנה | שם האלבום | הפקה |
| --- | --- | --- |

| 1981 | It's Now or Never | האחים סקוטי |
| 1981 | White Christmas | האחים סקוטי |
| 1982 | Quiet Man | האחים סקוטי |
| 1983 | If You Believe | האחים סקוטי |
| 1984 | Too Good to Stop Now | MCA רקורדס |
| 1985 | Tryin' to Outrun the Wind | MCA רקורדס |
| 1985 | A Memory Like You | MCA רקורדס |
| 1986 | Take the Long Way Home | MCA רקורדס |
| 1987 | You Ain't Seen the Last of Me | MCA רקורדס |
| 1987 | Greatest Hits | MCA רקורדס |
| 1996 | Worth the Wait | FaithWorks |
| 2003 | Hell This Ain't Heaven | ג'ונלי |
| 2009 | John's Schneider's Favorite Hits, Vol. 1 | (עצמית) |
| 2009 | John's Schneider's Favorite Hits, Vol. 2 | (עצמית) |
| 2009 | John's Schneider's Favorite Hits, Vol. 3 | (עצמית) |
| 2009 | Lost Schneider, Vol. 1 | (עצמית) |
| 2009 | Lost Schneider, Vol. 2 | (עצמית) |
| 2009 | John's Acoustic Christmas | (עצמית) |
| 2014 | Home for Christmas | Distribution 13 |
| 2016 | Ruffled Skirts | מייבן מיוזיק |
| 2017 | Hell This Ain't Heaven | מייבן מיוזיק |
| 2018 | The Odyssey: The Journey | מייבן מיוזיק |
| 2018 | The Odyssey: Vagabond | מייבן מיוזיק |
| 2018 | The Odyssey: Awakening | מייבן מיוזיק |
| 2018 | The Odyssey: Crossroads | מייבן מיוזיק |
| 2018 | The Odyssey: Wanderlust | מייבן מיוזיק |
| 2018 | The Odyssey: Beginnings | מייבן מיוזיק |
| 2018 | Greatest Hits: Still | מייבן מיוזיק |
| 2018 | Merry Christmas Baby | מייבן מיוזיק |
| 2019 | Redneck Rebel | ספוטיפיי |
| 2019 | Recycling Grace | ספוטיפיי |
| 2019 | Odyssey Project | ספוטיפיי |
פילמוגרפיה > קולנוע

| שנה | שם הסרט | שם הדמות | הערות |
| --- | --- | --- | --- |
| 1983 | Eddie Macon's Run | אדי מאקון |  |
| 1985 | Cocaine Wars | קליף אדמס |  |
| 1987 | The Curse | קארל ויליס |  |
| 1989 | Speed Zone | דונאטו |  |
| 1989 | Ministry of Vengeance | דייוויד מילר |  |
| 1993 | Come the Morning | ג'ורג' |  |
| 1994 | Exit to Eden | פרופסור קולינס |  |
| 1995 | The Little CHP | ג'ק האב |  |
| 1996 | The Legend of the Ruby Silver | טומי טאון |  |
| 1997 | True Women | סם יוסטון |  |
| 2000 | יום מושלג | צ'אד סימונז |  |
| 2006 | Hidden Secrets | גרי זימרמן |  |
| 2007 | Collier & Co. | ג'יי-אר קולייר |  |
| 2007 | Sydney White | פול וייט |  |
| 2008 | Conjurer | פרנק היגינס |  |
| 2009 | The Rebound | טרוור |  |
| 2009 | Holyman Undercover | שטן |  |
| 2009 | Set Apart | ג'ון גאן |  |
| 2009 | The Gods of Circumstance | מיק ג'רמיה |  |
| 2010 | What Would Jesus Do? | הבטלן |  |
| 2010 | Wild Things: Foursome | פרנק ווקר |  |
| 2011 | Doonby | דונבי |  |
| 2011 | Flag of my Father | דניאל |  |
| 2011 | Super Shark | וייד |  |
| 2011 | Snow Beast | ג'ים הרווד |  |
| 2012 | October Baby | ג'ייקוב לוסון |  |
| 2012 | Hardflip | ג'ק סנדרס |  |
| 2012 | Lukewarm | ביל רוג'רס |  |
| 2013 | Road to the Open | רוב גולאנט |  |
| 2013 | Not Today | לוק |  |
| 2013 | Season of Miracles | המאמן |  |
| 2014 | Let the Lion Roar | הילריוס מפואטייה | סרט תיעודי |
| 2014 | Smothered | שחקן | גם במאי ותסריטאי |
| 2014 | Runaway Hearts | צ'יף טייט |  |
| 2014 | 10,000 Days | ויליאם בק |  |
| 2015 | American Justice | שריף פיידן |  |
| 2017 | 4: Go | גיים וורדן | גם במאי ותסריטאי |
| 2019 | The Dragon Unleashed | הקולונל |  |
| 2019 | Christmas Cars | דוד דנבר |  |
| 2020 | Roe v. Wade | ביירון וייט |  |
| 2020 | Stand on It | דוק מריאטה | גם במאי ותסריטאי |
| 2021 | Poker Run | דוק מריאטה | גם במאי ותסריטאי |
פילמוגרפיה > תוכניות טלוויזיה

| סוגה | שם התוכניות | תפקיד | הערות |
| --- | --- | --- | --- |
| מציאות | רוקדים עם כוכבים | בתפקיד עצמו | בצמד עם אמה סלייטר עונה 27, 10 פרקים |
פילמוגרפיה > תיאטרון

| במות | שם ההצגה | תפקיד | הערות |
| --- | --- | --- | --- |
| אוף ברודוויי | מלחמת האזרחים | חייל | 127 פרקים |
הערות שוליים

↑  Dessi Gomez,Tom Tapp, Trump Celebrity Endorsements: A Full List Of Celebrities Supporting The Ex-POTUS, Deadline, ‏2024-10-25 (באנגלית אמריקאית)
↑  "Redneck Rebel". Open.spotify.com. נבדק ב-7 בנובמבר 2019. {{cite web}}:  (עזרה)
↑  "Recycling Grace". Open.spotify.com. נבדק ב-7 בנובמבר 2019. {{cite web}}:  (עזרה)
↑  "Odyssey Project". Open.spotify.com. נבדק ב-7 בנובמבר 2019. {{cite web}}:  (עזרה)
| --- | --- |
בקרת זהויות :  PLWABN: 9810631211605606  GND: 142516481  ISNI: 0000 0000 7392 8580  LCCN: n91126631  MusicBrainz: 431c4be3-c262-4c00-8eba-a87c9d5aaf4c  SNAC: w6jq3zd4  SUDOC: 19161615X  VIAF: 31183959   WorldCat (עם VIAF): 31183959
אייסינג (הוקי קרח)

בחבטת דסקית לכיוון החלק העליון של התרשים, לדוגמה "A" אינו אייסינג ואילו "B" נחשבת לאייסינג, בתנאי שלא בוטלה מסיבה כשרה (למשל, הקבוצה התוקפת בחיסרון מספרי).
בהוקי קרח, אייסינג היא הפרה המתרחשת כאשר שחקן חובט או מסיט את הדסקית מחצי המגרש שלו (מעל הקו האדום המרכזי), מעבר לקו השער של הקבוצה היריבה, מבלי להבקיע שער.
לחוק האייסינג יש ארבע גרסאות; אייסינג במגע, ללא מגע או אייסינג אוטומטי, ואייסינג היברידי. ליגות מקצועיות רבות משתמשות באייסינג היברידי, בעוד ליגות חובבים רבות ברחבי העולם משתמשות באייסינג ללא מגע או באייסינג אוטומטי.
תיאור

אייסינג נחשב לעבירה בהוקי קרח. זה מתרחש כאשר שחקן חובט, מעיף ביד או במקל, או מסיט את הדסקית מעל הקו האדום המרכזי וקו השער האדום של הקבוצה היריבה, בסדר הזה, והדסקית נשארה ללא שנגעו בה מבלי שיובקע השער. המטרה העיקרית של הכלל היא למנוע מקבוצה מגינה לדחות את המשחק על ידי שליחת הדסקית, בקלות יחסית, לצד השני של המגרש.
תיאור > מקרים חריגים

אייסינג יתבטל במקרים הבאים:
הקבוצה שביצעה את האייסינג נמצאת בחסרון מספרי.
השופט מאמין ששחקן מהקבוצה היריבה (חוץ מהשוער) היה יכול להשתלט על הדסקית לפני שהיא חצתה את קו השער.
הדסקית נמצאה במצב אייסינג ישירות לאחר עימות.
השוער עוזב את רחבת השער ומתקדם לכיוון הדסקית (לא קיים בחוקי הוקי ארצות הברית).
השוער נוגע בדסקית.
הדסקית חוצה את קו השער בין קורות השער של הקבוצה היריבה; דהיינו מוענק שער לקבוצה שגרמה לאייסינג.
מתקיים התנאי לאייסינג במגע או אייסינג היברידי.
אכיפה

שופטים אוכפים את ההפרה. בזמן שקריאת האייסינג ממתינה, הקוון מרים את זרועו כדי לציין שעשויה להתבצע קריאת אייסינג אפשרית. אם האייסינג התבטל, השופט מוריד את זרועו ונותן את אות ההדחה (מרחיב את שתי הזרועות הצידה מהגוף בגובה הכתפיים, בדומה לסימן ה"בטוח" בבייסבול אך בדרך כלל מועבר ממצב פחות כפוף או זקוף לחלוטין).
כאשר מתרחש האייסינג, הקוון מפסיק את המשחק. המשחק מתחדש על ידי עימות באזור ההגנה של הקבוצה התוקפת, שביצעה את ההפרה. אם יש עבירה מושהית, העימות יתרחש בנקודה הנייטרלית של הקבוצה התוקפת. אם הקוון שגה בהפסקת המשחק בשל האייסינג, העימות יתרחש בנקודת העימות המרכזית (אלא אם כן יש עבירה מושהית).
סוגים

לחוק האייסינג ישנו שלושה סוגים:
אייסינג במגע
ללא מגע או אייסינג אוטומטי
אייסינג היברידי
נכון להיום, רוב הליגות (IIHF, NHL, AHL, KHL, הוקי מכללות ב-NCAA, ליגות מקצועניות באירופה, וכמה ליגות קטנות בצפון אמריקה ECHL, ליגת ההוקי המרכזית ו-SPHL) משתמשים באייסינג היברידי. רוב הליגות החובבות ברחבי העולם (כגון ארצות הברית הוקי) משתמשות ללא מגע או באייסינג אוטומטי.
סוגים > אייסינג במגע

באייסינג במגע, שחקן בקבוצה היריבה מלבד השוער חייב לגעת בדסקית כדי לגרום להפסקת המשחק. אם השוער או שחקן בקבוצה שגרמה לאייסינג נגעו ראשונים בדסקית, האייסינג יבוטל והמשחק ימשיך. חוק האייסינג במגע יכול להוביל למרוצים במהירות גבוהה לדסקית.
סוגים > ללא מגע או אייסינג אוטומטי

באייסינג ללא מגע או אוטומטי, המשחק מופסק מהאייסינג ברגע שהדסקית חוצה את קו השער.
סוגים > אייסינג היברידי

באייסינג היברידי, המשחק מופסק בגלל אייסינג אם שחקן בקבוצה היריבה מגיע ראשון לנקודת העימות, במקום להחליק כל הדרך על פני קו השער כדי לגעת בדסקית.
אייסינג מסוג זה נועד לצמצם את מספר ההתנגשויות לאורך הלוחות בזמן אייסינג במגע, ועדיין לאפשר לקבוצה שגרמה לאייסינג כדי להגיע לדסקית ראשונה, לבטל את האייסינג. כאשר הדסקית נחבטת סביב לוחות הקצה, נוסע במורד הקרח ויוצא מהקצה השני, הקוון שופט מי היה נוגע ראשון בדסקית. אם זה השחקן המגן, הוא יקרא לאייסינג, אך אם זה השחקן התוקף, הוא יבטל את הקריאה והמשחק ימשיך כרגיל.
ראו גם

נבדל
הערות שוליים

1 2 3  "Rule 81 – Icing" (PDF). National Hockey League Official Rules 2023-2024. NHL Enterprises L.P. נבדק ב-8 בנובמבר 2023. {{cite web}}:  (עזרה)
↑  "Basic Ice Hockey Rules". אורכב מ-המקור ב-2011-07-06. נבדק ב-2010-10-11.
↑  "SECTION 4 – PLAYING RULES – Page 45" (PDF). אורכב מ-המקור (PDF) ב-2011-05-15. נבדק ב-2010-10-11.
↑  "Rulebook 10_51" (PDF). www.iihf.com. אורכב מ-המקור (PDF) ב-28 בדצמבר 2010. נבדק ב-1 בספטמבר 2022. {{cite web}}:  (עזרה)
1 2  "New rules approved". IIHF. 24 במאי 2014. אורכב מ-המקור ב-2014-07-05. נבדק ב-2014-07-18. {{cite web}}:  (עזרה)
1 2 3  "Hybrid icing approved by players, will be in effect for 2013–14 season". CBS Sports. 30 בספטמבר 2013. נבדק ב-2013-10-23. {{cite web}}:  (עזרה)
↑  "Icing Rule Ready For Heated Debate", USA Hockey Magazine. Accessed 2010-02-07.
דוד אסיא

| --- | --- |
אין תמונה חופשית
 לידה:  6 באוגוסט 1951 (בן 73) ז'נבה, שווייץ 
 מדינה:  ישראל 
 השכלה:  אוניברסיטת תל אביב 
 מעסיק:  EToro, מג'יק תעשיות תוכנה 
 תפקיד:  מנהל כללי 
 
דוד (דייוויד) אסיא (נולד ב-6 באוגוסט 1951) הוא יזם היי-טק, מנכ"ל ודירקטור ישראלי.
ביוגרפיה

דוד אסיא נולד בז'נבה שבשווייץ. אביו, יהודה אסיא, נולד בעיראק ופעל כבנקאי בישראל ובשווייץ. אמו, ז'אנט איינסלי הייתה ממוצא תאילנדי ואנגלי והתגיירה לאחר נישואיה. בשנת 1965 עלה לישראל עם משפחתו, והמשפחה התיישבה בסביון.
ב-1969 התגייס לצה"ל ושירת בממר"ם במשך שבע שנים. במהלך שירותו למד באוניברסיטת תל אביב וקיבל תואר ראשון בכלכלה ומדעי החברה ותואר שני במנהל עסקים. בשנת 1976, עם שחרורו מצה"ל, עבר ללונדון, שם עבד שנתיים בניהול מכירות בחברת Mothercare (אנ'). בשנת 1978 עבר לשווייץ, שם עבד בבנקאות ובניהול תיקי השקעות.
בשנת 1980 חזר לישראל, והצטרף כשותף לחברת "משוב שרותי מיכון ועיבוד נתונים" שהוקמה כשנתיים קודם לכן על ידי יקי דוניץ, שותפו של אסיא לעסקים במשך 20 השנים שלאחר מכן. בשנת 1983 שינתה החברה את שמה ל"משוב מחשבים" ויצאה בהנפקת מניות לציבור בבורסה לניירות ערך בתל אביב. החברה התמקדה בשתי פעילויות מרכזיות: מוצר תכנה חדשני בשם "מג'יק", ושיווק של מוצרי חברת נובל, חברת הרשתות המובילה באותה עת, בניהולו של אריק שמידט.
בשנת 1986 עבר אסיא לנהל את החברה הבת "מג'יק תעשיות תוכנה", שאליה עבר מוצר הדגל של החברה, מחולל היישומים "מג'יק", ולקראת סוף שנות ה-80 המוצר נמכר ב-26 מדינות ותורגם ל-15 שפות. החברה יצאה להנפקה בנאסד"ק באוגוסט 1991. אסיא זכה למוניטין בינלאומי כיזם היי-טק.
בשנת 1998 נרכשה השליטה במג'יק על ידי קבוצת פורמולה, בראשות דני גולדשטיין. לאחר החלפת השליטה, נהנתה החברה מגידול מואץ במכירות וברווח, עד אשר הגיעה לשווי שוק של כ-900 מיליון דולר. בפברואר 2000 גייסה כמאה מיליון דולר לפעילותה בהנפקת מניות ונסחרה על פי שווי מוערך של מיליארד דולר. אסיא המשיך כיו"ר הדירקטוריון של החברה עד לשנת 2007.
בשנת 2007 הקימו שני בניו, יוני אסיא ורונן אסיא, את חברת eToro, רשת חברתית למסחר בניירות ערך. דוד אסיא כיהן כיו"ר דירקטוריון החברה במשך שש שנים.
יחד עם מור אסיא (אשתו של יוני אסיא) ושלי הוד-מויאל הקים את פלטפורמת ההשקעות iAngels, והוא משמש כיו"ר הדירקטוריון שלה.
כיהן בדירקטוריונים של חברות נוספות:
מיולי 1997 עד דצמבר 2009 היה דירקטור בחברת "בבילון", שבתקופה זו פיתחה והפיצה תוכנת התרגום בבילון".
מאוקטובר 2008 עד נובמבר 2011 היה יו"ר הדירקטוריון של חברת התוכנה Dynasec.
מינואר 2007 עד יוני 2012 היה דירקטור בחברת התקשורת אר.אר מדיה.
משנת 2008 הוא דירקטור בחברת ידע חברה למחקר ופתוח, חברת מסחור ידע של מכון ויצמן למדע.
מינואר 2012 הוא דירקטור בחברת התוכנה DBmaestro.
מינואר 2013 הוא דירקטור בבנק הבינלאומי.
הוא חבר במועצה הבינלאומית של מכון ויצמן למדע בחבר הנאמנים של אוניברסיטת תל אביב ובחבר הנאמנים של מרכז מורשת יהדות בבל. הוא חבר הנהלה בקרן לקידום החינוך בישראל וחבר הוועדה מכהנת של אימפקט - תוכנית המלגות של ארגון ידידי צה”ל בארה”ב ובפנמה.
הערות שוליים

↑  טל שחף, מג'יק 2 עושה קסם, מעריב, 23 במאי 1989
↑  Magic for VAX and UNIX, אתר Access my Library 4 ביולי 1990
↑   אתר האינטרנט הרשמי של iAngels
סופי שולמן, "אחד האנג'לים אמר לנו: אתן נראות בחורות נחמדות, לכו תעשו משהו אחר", באתר כלכליסט, 25 במרץ 2021
↑  David Assia, באתר iAngels
↑  טלי ציפורי, ‏כפי שפורסם ב"גלובס": דוד אסיא פורש מדירקטוריון בבילון, באתר גלובס, 17 בדצמבר 2009
↑  Board of Directors, באתר  ידע חברה למחקר ופתוח
↑  השתתפות באסיפות כלליות, באתר ילין לפידות
↑  דו"ח מכון ויצמן למדע לשנת 2016
↑  חבר הנאמנים, באתר מרכז מורשת יהדות בבל
↑  חברי הנהלה, באתר הקרן לקידום החינוך בישראל
↑  ועדה מכהנת, באתר של תוכנית אימפקט
↑  חיים הנדוורקר, המנצח בקרב המיליונרים במפלגת העבודה: דוד אסיא, באתר TheMarker‏, 11 בספטמבר 2012
קבוצת משוב חוגגת מעבר למבנה חדש, 1982. דוד אסיא ראשון מימין בשורה הראשונה
דליה פלד

| --- | --- |

דליה פלד
 לידה:  1952 (בת 72 בערך) ז'נבה, שווייץ 
 מדינה:  ישראל 
 מקום מגורים:  תל אביב
 השכלה:  אוניברסיטת תל אביב, תואר ראשון
 עיסוק:  אשת עסקים, מנכ"לית חברה. קוסמת.
 בן זוג:  פלי הנמר פלד
 פרסים והוקרה:  פרס מפעל חיים של אמ"י 2017.
 
דליה אסיא-פלד (נולדה ב-15 באוגוסט 1952 בשווייץ) היא מנכ"לית משותפת ובעלים של קבוצת הכנסים והתקשורת "אנשים ומחשבים" וקוסמת. נשיאת הכבוד הראשונה של אגודת הקוסמים - האגודה לקידום אמנות הקסמים בישראל (ע"ר). בשנת 2017 הוענק לה פרס מפעל חיים של איגוד אמני ישראל (אמ"י)
פעילות

בשנת 1981 הקימה פלד כמוציאה לאור לשעבר, את קבוצת "אנשים ומחשבים", חברת מדיה וארגון כנסים ואירועים בתחום ההיי-טק והתקשורת, יחד עם בעלה פלי הנמר פלד. כיום היא מכהנת כמנכ"לית החברה.
פלד משקיעה פעילה בסטארט-אפים וחברה בוועדת ההיגוי של מועדון האנג'לים "מועדון המאה פלוס" הבוחנת סטארט-אפים וקובעת אלו השקעות יוצעו לחברי המועדון (המונים כ-800 משפחות).
את עסקי ההוצאה לאור היא מכרה בזמנו להוצאת מודן כולל רבי המכר: ספרה של ורד מוסנזון "דברים שצריכים לעבור", ו"ספר הקסמים הגדול". בשנות ה-80 הוציאה לאור את סדרת הקומיקס הראשונה בישראל, "אסטריקס".
פלד זכתה להכרה בזכות היותה האישה הקוסמת הראשונה בישראל בתחילת דרכה כקוסמת, בשנת 1981, זכתה פלד במקום השני בתחרות הארצית הראשונה בהיכל התרבות בתל אביב. היא מופיעה בדרך כלל לפני מבוגרים במופעי קוסמות ומנטליזם ובמופעי קלוז-אפ (תקריב), ובהתנדבות לפני קבוצות נוער ומבוגרים ולפני חיילים ובבתי חולים.
ב-2004 פלד נבחרה לנשיאת אגודת הקוסמים - האגודה לקידום אמנות הקסמים בישראל (ע"ר). פלד תפקדה במשך כעשור כסגנית נשיא האגודה ואחר כך כנשיאתה עד שביקשה לפרוש. אגודת הקוסמים חברה ב-FISM הפדרציה העולמית של אגודות הקוסמים.
הערות שוליים

↑  קובי פינקלר, פרס אגוד אמני ישראל למפעל חיים, באתר ערוץ 7, 7 בספטמבר 2017
↑  ראו סוף פיסקה "דורות של נשיאים" בדף:"היסטוריה של אגודת הקוסמים הישראלית" (הקישור אינו פעיל, 20.03.2018)